b'\n_START_ARTICLE_\nOlostunturi\n_START_PARAGRAPH_\nOlostunturi on Muonion kunnassa sijaitseva tunturi, joka kohoaa 524 metrin korkeuteen merenpinnasta._NEWLINE_Olostunturilla sijaitsee hiihto- ja laskettelukeskus._NEWLINE_Tunturin huipulle on rakennettu puolenkymment\xc3\xa4 tuulivoimalaa. N\xc3\xa4iden viiden 600 kilowatin voimalan kokonaistuotantokapasiteetti on 3 megawattia. Vuoden 2010 lopussa Suomen tuulivoiman kokonaistuotantokapasiteetti oli 197 megawattia._NEWLINE_Oloksen alueella sijaitsee saksalaisten autotehtaiden talvitestausasema, joka tarjoaa paikallisille asukkaille ty\xc3\xb6paikkoja talvisin._NEWLINE_Alueella sijaitsee my\xc3\xb6s Madeojan lehtosuojelualue.'